**Referat SRK 8. juni 2016**

Innkommende president Signe M. Stenersen var møteleder. Samtidig la hun frem sine ambisjoner og planer for neste Rotaryår. Hun viste til langsiktige mål og planer, og oppsummerte med hvilke tiltak hun vil at klubben skal legge mest vekt på i hennes presidentår 2016/17.

Øverst på listen stod ønske om å bevare og utvikle en allerede aktiv og engasjert klubb. Videre å ta vare på det gode kameratskapet, og hun så frem til å bli enda bedre kjent med alle medlemmene. Om medlemsutvikling sa Signe at hun ønsker en netto tilvekst på tre nye medlemmer, fra 55 til 58 medlemmer. Kvinneandelen på 32 prosent skal opprettholdes.

Mange vet om Rotary, men kunnskapen er lav utenfor medlemsrekkene. Klubben bør derfor styrke sitt omdømme og øke kunnskapen om Rotary i lokalsamfunnet. Facebooksidene er en viktig kommunikasjonskanal og skal videreutvikles. Klubben skal fortsatt være engasjert i sosiale prosjekter, slik som Goksjøprosjektet og MAAO i Sierra Leone.

Klubben hadde besøk av Berit Reppesgaard som er assisterende guvernør i distriktet fra 1. juli. Hun kommenterte Signes presentasjon med at den var helt i tråd med guvernørens ønsker. Hun la også vekt på at kvalitet i klubbarbeidet og kvalitet i medlemsmassen er viktigere enn kvantitet. Hun oppfordret medlemmene til å besøke hjemmesidene til Rotary International på adresse rotary.org og hente inspirasjon til klubbarbeidet.

Som medlem av Sandefjord Rotary øst oppfordret Reppesgaard også til nærmere samarbeide mellom de to klubbene i Sandefjord. Det gjelder både program, profilering og lokale prosjekter.

Møtet ble avsluttet med en quiz om Rotaryrelaterte spørsmål.

Referent PAC